
Zakon …………. iz leta 2011
o davku na proizvode za javno zdravje
V interesu omejitve uživanja živil, ki niso koristna z vidika javnega zdravja, in spodbujanja zdrave prehrane kot tudi izboljšanja financiranja zdravstvenih storitev zlasti javnih zdravstvenih programov, parlament sprejema naslednji zakon o naložitvi obveze davka na proizvode za javno zdravje.
Opredelitve pojmov
Člen 1
Za namene tega zakona:
1. domači trg: pomeni ozemlje Madžarske republike;
2. sladkor: pomeni proizvode pod naslovi 1701 in 1702;
3. sol: pomeni proizvodi pod naslovom 2501;
4. predpakiran proizvod: pomenijo kombinacijo proizvoda in posamičnega pakiranja, v katerem je proizvod, če

a) proizvod ni zapakiran v prisotnosti potrošnika ali končnega uporabnika,+
b) je količina proizvoda v pakiranju predhodno določena,
c) se količina iz točke b) ne more spremeniti brez odprtja ali vidne spremembe paketa, in 
d) se proizvod prodaja v enotah nominalne količine, ki

da) ustrezajo vrednostim, katere predhodno določi subjekt, ki izvaja pakiranje (vključno s kakršnimi koli dodanimi količinami, navedenimi v označbi),

db) so navedene v enotah mase ali prostornine;
5. prodaja: prenos obdavčljivega proizvoda v zameno za nadomestilo, ki daje prejemniku pravico, da s proizvodom razpolaga kot lastnik;
6. mesto dobave: mesto dobave, kot je opredeljeno v zakonu CXXVII iz leta 2007 o davku na dodano vrednost (v nadaljevanju: „Zakon o DDV)“);
7. naslov: carinski tarifni naslov v skladu z Uredbo Komisije (EU) št. 861/2010 z dne 5. oktobra 2010 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi, kot je v veljavi od 14. junija 2011.
Davčna obveznost
Člen 2
Proizvodi, ki so dani na trg kot predpakirani proizvodi, morajo biti razvrščeni med obdavčljive, kot sledi:
a) proizvodi pod naslovoma 2009 in 2202 z izjemo nektarjev in sadnih sokov, sirupov, koncentratov in kaš, ki vsebujejo vsaj 25 % sadja, če 

aa) njihova vsebnost dodanega sladkorja presega 8 gramov sladkorja / 100 mililitrov (v nadaljevanju: „brezalkoholne pijače“) ali 

ab) vsebnost kofeina brezalkoholne pijače presega 10 miligramov kofeina / 100 mililitrov (v nadaljevanju: „energetski napitki“);
b) proizvodi pod naslovi 1704, 1905, 2105, če vsebnost dodanega sladkorja presega 25 gramov sladkorja / 100 gramov, ter proizvodi pod naslovom 1806, če vsebnost dodanega sladkorja presega 40 gramov sladkorja / 100 gramov, in če je njihova vsebnost kakava nižja od 40 gramov / 100 gramov (v nadaljevanju skupaj: „predpakirani oslajeni proizvodi“);
c) proizvodi, ki niso vključeni pod točko b), pod naslovi 1905, 2005 20 20, 2008, ki se proizvajajo z uporabo žit, krompirja, ali oljnih semen, pečeni ali praženi, z dodanimi okusi in primerni za takojšnje zaužitje, razen kruha in krušnih izdelkov, če vsebnost soli presega 1 gram soli / 100 gramov (v nadaljevanju: „slani prigrizki“);
d) proizvodi pod naslovoma 2103 in 2104 – ki niso razvrščeni kot hrana za dojenčke, juha ali omaka – če vsebnost soli presega 5 gramov soli / 100 gramov (v nadaljevanju: „začimbe“) z izjemo gorčice, kečupa, ter posušenih, zdrobljenih v prah ali zmehčanih v kašo, slanih zelenjavnih začimbnih pripravkov, katerih vsebnost soli ne presega 15 gramov soli / 100 gramov.
Člen 3
(1) Davčna obveznost bo naložena ob prvi prodaji obdavčljivih proizvodov, katerih mesto dobave je domači trg. 

(2) Davčni zavezanec mora navesti, da je obvezan k plačilu davka, na računu, računovodskem dokumentu, izdanem za prodajo obdavčljivega proizvoda, ali če ni dolžen izdati računa ali računovodskega dokumenta, ali če tega ni storil, na dokumentu, izdanem za prodajo.
Davčni zavezanec
Člen 4
Davčni zavezanec je davčni zavezanec, ki prvič proda obdavčljiv proizvod na domačem trgu,
Osnova za oceno davka
Člen 5
Količina obdavčljivega proizvoda, katero je prodal davčni zavezanec v skladu s členom 3 (1), izražena v kilogramih ali litrih, bo osnova za oceno davka. Teža pakiranja se ne bo upoštevala pri določitvi osnove za oceno.
Višina davka
Člen 6
Višina davka bo
a) 5 forintov / liter za brezalkoholne pijače,
b) 250 forintov / liter za energetske napitke,
c) 100 forintov / kilogram za predpakirane oslajene proizvode,
d) 200 forintov / kilogram za slane prigrizke,
e) 500 forintov / kilogram za začimbe.
Izvzetja iz davka
Člen 7
(1) Davčni zavezanec, ki prodaja obdavčljiv proizvod bo izvzet iz davka, če v danem koledarskem letu proda manj kot 50 litrov ali 50 kilogramov obdavčljivega proizvoda.
(2) Prodaja iz člena 3(1) bo izvzeta iz davka, če izpolnjuje pogoje, določene v členu 89(1) ali členu 98 Zakona o DDV.
(3) Prodaja iz člena 3(1) obdavčljivega proizvoda je izvzeta iz davka, če kupec tega proizvoda slednjega ponovno proda v skladu s pogoji iz člena 89(1) ali člena 98 Zakona o DDV, pod pogojem da kupec o tem poda izjavo davčnemu zavezancu ob prodaji in overi – z navedbo količine ponovno prodanega obdavčljivega proizvoda – samo dejstvo ponovne prodaje. Če v nasprotju z izjavo kupec ponovno proda proizvod na domačem trgu, je dolžan obvestiti obdavčljivo osebo o tem – z navedbo količine proizvoda, prodane na domačem trgu – v 8 dneh od datuma prodaje na domačem trgu. V davčnem obdobju, ki vključuje datum prejema obvestila od kupca, mora davčni zavezanec oceniti dolgovan davek – spremenjen z dodatkom kazni za zamudo, izračunane od izvornega roka plačila – na obdavčljiv proizvod, katerega je kupec ponovno prodal na domačem trgu, in v roku plačati davek. Če kupec ne izpolni svoje obveze obvestitve o prodaji na domačem trgu v določenem časovnem roku, je kupec dolžan plačati davek na obdavčljiv proizvod, prodan na domačem trgu, katerega ni plačal davčni zavezanec, kazen za zamudo, izračunano od skrajnega roka za obvestilo, ali – če je opustitev odkril državni davčni urad – kazen za neplačilo davka in kazen za zamudo.
(4) V skladu s členom 39/D Zakona C iz leta 1990 o lokalnih davkih, lahko davčni zavezanec zniža davek, katerega mora plačati, v letu, ki sledi zadevnemu davčnemu letu, za dvakratnik zneska poslovnega izvzetja iz davka, ki velja v tem letu, a največ do 50 % davka, katerega mora plačati v letu, ki sledi davčnemu letu. Če je obdobje ocenjevanja davka iz člena 8 krajše od 12 mesecev, se davčna olajšava uporablja v danem obdobju ocenjevanja davka po načelu časovne porazdelitve.
Ocenjevanje davka
Člen 8
(1) Davek na prodajo obdavčljivih proizvodov se oceni in prijavi v skladu s členom 10(1) in 82), če je
a) datum prodaje na računu, računovodskem dokumentu ali v odsotnosti teh katerem koli drugem dokumentu, izdanem ob prodaji obdavčljivega proizvoda, ali če datum prodaje ni prikazan,
b) datum izdaje računa, računovodskega dokumenta ali drugega dokumenta o prodaji obdavčljivega proizvoda
v obdobju ocenjevanja iz člena 10(1) in (2) (v nadaljevanju: „obdobje ocenjevanja“).
(2) Davčni zavezanec mora oceniti svoje davke za obdobje ocenjevanja iz točke (1) s samo-oceno.
(3) Če se količina obdavčljivega proizvoda, prodana v obdobju ocenjevanja davka, zmanjša po oddaji prijave, lahko davčni zavezanec zniža višino davka v obdobju ocenjevanja, v katerem je bil izdan račun, računovodski dokument ali drugi dokument o prilagoditvi ali preklicu.
Obveza vodenja evidence
Člen 9
(1) Davčni zavezanec mora voditi evidenco, ki kaže količino obdavčljivih proizvodov, razčlenjeno po proizvodih,
a) v lasti davčnega zavezanca na prvi in zadnji dan obdobja ocenjevanja in 
b) kupljeno, vrnjeno s strani kupcev ali drugače pridobljeno v obdobju ocenjevanja ter poleg tega prodano z davčno obvezo, prodano z izvzetjem iz davka, odpisano, preneseno brez plačila, uničeno, izgubljeno ali drugače odvzeto iz lasti davčnega zavezanca. 

(2) Davčni zavezanec mora voditi evidenco o obdavčljivih proizvodih, prodanih z izvzetjem iz davka, katera kaže količino obdavčljivih proizvodov, prodano v prodaji brez davka, in ki je razčlenjena glede na proizvode in pravila izvzetja.
(3) Davčni zavezanci, ki niso samostojni podjetniki in ki niso dolžni plačati davek, ne bodo dolžni voditi evidenco v skladu s tem členom.
Določbe glede postopkov
Člen 10
(1) Davčni zavezanec mora izpolniti – z izjemo iz odstavka (2) – svojo obveznost predložitve davčne napovedi davčnemu uradu v skladu z zanj veljavnim obdobjem za prijavo davka na dodano vrednost, do skrajnega roka, ki je predpisan za prijavo davka na dodano vrednost, na standardnem obrazcu, ki se uporablja v ta namen.
(2) Davčni zavezanci, ki so izvzeti iz davka na dodano vrednost, ali osebe, ki so zavezanci za davek na dodano vrednost, a niso dolžne oddati napovedi, ter davčni zavezanci, ki niso razvrščeni med zavezance za plačilo davka na dodano vrednost, morajo izpolniti svojo obveznost predložitve davčne napovedi državnemu davčnemu uradu do 25 dne drugega meseca po davčnem letu na standardnem obrazcu, ki se uporablja v ta namen. 

(3) Davčni zavezanci morajo izpolniti svojo obvezo plačila davka do skrajnega roka, določenega za oddajo davčnih napovedi.
(4) Davčni zavezanci, ki niso dolžni plačati davek, nimajo obveze registracije niti predložitve davčnih napovedi. 

(5) Zadeve v zvezi s postopki, ki niso zajete v tem zakonu, bodo urejene z določbami Zakona o pravilih obdavčitve.
(6) Vsi prihodki, ki izhajajo iz tega davka, bodo del prihodkov osrednjega proračuna.
Končne določbe
Člen 11
(1) Z izjemo točke (2) bo ta zakon začel veljati 1. septembra 2011.
(2) Člen 7(4) tega zakona bo začel veljati 15 dan po odobritvi Evropske komisije. Minister, odgovoren za davčno politiko, bo določil datum, ko Evropska komisija sprejme odločitev o odobritvi, z enkratno odločitvijo, objavljeno, nemudoma zatem, ko postane odločitev o odobritvi znana, v Magyar Közlöny.

